|  |  |  |
| --- | --- | --- |
|  |  | Δελτίο Τύπου |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 12.02.2025** |  |  |
|  |  |  |

**30 επιχειρήσεις με πάνω από 1.000 θέσεις εργασίας στην «Ημέρα Καριέρας» της ΔΥΠΑ το Σάββατο στην Ελευσίνα**

Αυξάνεται διαρκώς ο αριθμός των επιχειρήσεων και οι προσφερόμενες θέσεις εργασίας στην 39η «Ημέρα Καριέρας» της Δημόσιας Υπηρεσίας Απασχόλησης (ΔΥΠΑ) που θα πραγματοποιηθεί στην Ελευσίνα το ερχόμενο Σάββατο, 15 Φεβρουαρίου, στο Elefsina Hotel (Δήμητρος 55 & Ρήγα Φεραίου, 19200, Ελευσίνα), από τις 10:00 έως τις 18:00.

Συνολικά έχουν δηλώσει συμμετοχή 30 επιχειρήσεις από διαφορετικούς κλάδους της οικονομίας με 1.000 θέσεις εργασίας σε ειδικότητες υψηλής, μεσαίας και χαμηλής εξειδίκευσης.

Η συμμετοχή είναι δωρεάν και η δήλωση συμμετοχής βρίσκεται στη διεύθυνση:

<https://www.eventora.com/el/Events/imera-karieras-dypa-elefsina-2025>

Οι κλάδοι οικονομικής δραστηριότητας των επιχειρήσεων που συμμετέχουν αφορούν ενδεικτικά: βιομηχανίες (τροφίμων, χρωμάτων, ναυπηγοεπισκευαστική, μηχανημάτων και εργαλείων), χονδρικό και λιανικό εμπόριο (τροφίμων, οικιακών ειδών, πλαστικών, ηλεκτρικής ενέργειας, κ.ά.), μεταφορές, αποθήκευση, επιθεωρήσεις και πιστοποιήσεις πλοίων.

Οι ειδικότητες που αναζητούν οι επιχειρήσεις είναι ενδεικτικά: ηλεκτρολόγοι μηχανικοί, μηχανολόγοι μηχανικοί, ψυκτικοί, στελέχη ελέγχου ποιότητας, χειριστές μηχανημάτων, μηχανουργοί και σωληνουργοί, ηλεκτροσυγκολλητές, μηχανικοί σχεδιασμού και παραγωγής, χειριστές κέντρων ελέγχου, τεχνικοί όλων των ειδικοτήτων, σύμβουλοι πωλήσεων, αποθηκάριοι, οδηγοί, ταμίες, εργάτες παραγωγής, λογιστές. Επίσης, ειδικότητες σε όλο το φάσμα του ναυτιλιακού κλάδου.

Οι πολίτες θα έχουν τη δυνατότητα να ενημερωθούν από εξειδικευμένους εργασιακούς συμβούλους και στελέχη της Μονάδας Εξυπηρέτησης Μεσαίων και Μεγάλων Επιχειρήσεων (ΜΕΜΜΕ) για τις δράσεις και υπηρεσίες της ΔΥΠΑ.

Περισσότερες πληροφορίες σχετικά με τις δράσεις της ΔΥΠΑ στον ιστότοπο [www.dypa.gov.gr](http://www.dypa.gov.gr)

Πληροφορίες σχετικά με τη ΜΕΜΜΕ: [www.dypa.gov.gr/memme](http://www.dypa.gov.gr/memme)